24/03/2014 | Administración LocalMunicipal
Miño
Notificación da Resolución núm.147/2014 do día 07/03/2014 a D. Pedro Lorenzo

Sendo imposible practicar a notificación da Resolución núm.147/2014 do día 07/03/2014 a don Pedro Lorenzo por descoñecerse o lugar de notificación, e en cumprimento do disposto no artigo 59.5 da Lei de réxime xurídico das administracións públicas e do procedemento administrativo común, procédese a practicar a notificación por medio de anuncios no taboleiro de edictos do Concello de Miño e no Boletín Oficial da Provincia da Coruña a citada resolución que a continuación se transcribe deseguido: Logo de ver que don Elias Samuel Cigudosa Umar e dona Ruth Irene Povoa Riveros presentan unha reclamación solicitando a limpeza das parcelas do Monte Piñeiro. Logo de ver que o día 2 de outubro de 2013 a técnico de medio ambiente emite informe no que se establece a necesidade de levar a cabo por parte de JOSE DAMIAN LUKMAN NARBON YAYA os traballos necesarios para dar cumprimento ás súas obrigas de acondicionamento da parcela con referencia catastral 4107117NJ6040N0001EK da súa propiedade. Logo de ver que o día 2 de outubro de 2013 a técnico de medio ambiente emite informe sobre valo restimado dos traballos a realizar. Logo de ver o que o 7 de outubro a secretaria municipal emite informe xurídico no que se propón a incoación dun expediente de orde de execución. Logo de ver que a Resolución da Concellería de Goberno núm.743/2013 do 09/10/2013 na que se resolve incoar expediente de orde de execución a JOSE DAMIAN LUKMAN NARBON YAYA pola parcela da súa propiedade con referencia catastral 4107117NJ6040N0001EK, debendo de proceder en consecuencia a executar os traballos de limpeza e/ou acondicionamento necesarios para o mantemento da parcela en condicións de seguridade, salubridade, ornato público e habitabilidade, segundo o seu destino e de acordo coas normas de protección do medio ambiente, tal e como se establece no artigo 9.1. b da LOUGA. Logo de ver que o día 27 de novembro de 2013 a Secretaria municipal certifica que “salvo erro ou omisión, non se presentaron alegacións en relación ó expediente “reposición da legalidade medioambiental en parcela en Piñeiro” de JOSE DAMIAN LUKMAN NARBON YAYA. Tendo en conta todo o que antecede, esta Concellería de Goberno, ao abeiro da delegación conferida pola Resolución da Alcaldía núm.36/2013 (24/01/2013) e en uso das atribucións que lle confire o ordenamento xurídico, pola presente, PRIMEIRO.- ORDENAR a JOSE DAMIAN LUKMAN NARBON YAYA como titular da parcela con referencia catastral 4107117NJ6040N0001EK, que proceda a executar os traballos de limpeza e/ou acondicionamento necesarios para o mantemento da parcela en condicións de seguridade, salubridade, ornato público e habitabilidade, de acordo coa Lei 3/2007, do 9 de abril, de prevención e defensa contra os incendios forestais de Galicia e o disposto na LOUGA. SEGUNDO.- As actuacións sinaladas no apartado anterior deberán executarse no prazo improrrogable de 15 días naturais, que se contará desde o seguinte á notificación desta resolución, con apercibimento que de non facelo, executarao subsidiariamente o Concello repercutíndolle o seu custe ou se imporán multas coercitivas de 300 a 6000 euros, reiterables ata lograr a execución das obras ordenadas, e iso sen prexuízo de iniciar o correspondente expediente sancionador. TERCEIRO.- NOTIFICAR a presente resolución aos interesados.” O que lle comunico, para o seu coñecemento e efectos, significándolle que, de acordo co disposto na Lei 29/1998, do 13 de xullo, reguladora da xurisdición contencioso-administrativa, contra a presente resolución, que pon fin á vía administrativa, pode interpoñer alternativamente ou recurso de reposición potestativo, no prazo dun mes, que se contará dende o día seguinte ao da recepción desta notificación, ante o mesmo órgano que ditou o acto, ou recurso contencioso–administrativo ante o Xulgado do Contencioso – Administrativo da Coruña, no prazo de dous meses que se contarán dende o día seguinte ao da recepción desta notificación. Se optara por interpoñer o recurso de reposición potestativo non poderá interpoñer recurso contencioso– administrativo ata que aquel sexa resolto expresamente ou se producira a súa desestimación por silencio. Todo isto sen prexuízo de que poida exercitar calquera outro recurso que estime pertinente. Miño, 14 de marzo de 2014 A secretaria Alejandra Rodríguez Menéndez